
Kelkaj strikbildoj el Cekoslovakio 


Ĉi-suba priskribo de I’ minista striko 
en Ostrava, kiu estas finita jam antaŭ 
kelkaj semajnoj, karakterizas ĉiujn 
strikojn, ĉiujn batalojn de la laboristaro 
en Ĉekosl. |am depost 6 semajnoj 
strikas 1600 laboristoj de la plej granda 
paperfabrikejo en Ĉekosl., "Spiro“ en 
Krumlov, Sud-Bohemio. Okazas tie la 
samaj scenoj kiel en Ostrava. En Nord- 
Bohemio estas lokaŭtitaj 10000 metal- 
laboristoj. La minejposedantoj volas 
maldungi 15000 ministojn. 

En Ostrava strikis 88«/o de la min- 
laboristoj. La 4. aprilo okazis granda 
kunveno de la strikantoj. Partoprenis 
ĉirkaŭ 20000. Tute senmotive la ĝen- 
darmaro komencis dispeladi la ĉeestintojn 
kaj pafadis dum la kunpuŝiĝo en la labor- 
istaron. Du laboristoj estis mortpafitaj 
kaj kvin grave vunditaj (v. “S“ 29, “Tra 
la klasbatalo"). Ankaŭ 3-monata infano estis 
mortigita de kuglo, erariĝinta en ĉambron. 

Dum ne tutaj 6jaroj en Ĉekoslovakio 
jam 23-foje estis pafita en la laboristaron. 
40 homvivoj falis morte kaj 128 estis grave 
vunditaj. En Ia Iaboristaron oni pafas en 
Ĉekosl. kiel en ĉasaĵon, sed al la kapital- 
istaj cimoj, grandŝtelistoj, koruptistoj kaj 
trompistoj oni ĝis nun eĉ ne tuŝetis haron. 

En ĉekosl. respubliko ni havas iajn 
leĝojn, laŭ kiuj neniu povas flanke de 
oficialaj organoj esti ĉikanita, arestita kaj 
batita senmotive. Fine la ĉekosl. respu- 
bliko fanfaronas ĉiam per sia “demokrat- 
eco‘‘. Kiu iomete ankoraŭ kredas tion, 
estus kuracita, ĉeestinte dum la tagoj de 
1’ granda minista batalo en Ostrava. La 
tuta semajno estis semajno de ĝendarma 
diktatoreco kaj absolutismo, dum kiu la 
strikanta ministo estis homo sen ĉiuj rajtoj, 
ĝendarmo — ĉiopova potenculo. 

Cie estis ĝendarmoj, kien ajn oni ri- 
gardis. . Ĉe ia ŝaktoj plenego da ĝen- 


darmoj, surŝultre portantaj pafilojn kun en 
la suno briletantaj bajonetoj — ĉe la 
pordego 20—30, interne de 1’uzino, ĉir- 
kaŭ la tuta palisaro patrolis ĝendarmoj. 
Unu mino havis ĉirkaŭ 150 ĝendarmojn 
— kaj ĉe Ostrava estas 40 minoj! Sur 
la stratoj staris ĝendarmoj taĉmente, pa- 
troloj iradis, precipe sur vojoj konduk- 
antaj el ministaj kolonioj al la ŝaktoj, 
ĝendarmoj estis en la laboristaj kolonioj, 
traveturadis ŝarĝaŭtomobiloj, ŝarĝitaj per 
ĝendarmoj, veturadis kirasaŭtomobiloj, 
oni vidis policistojn sur ĉevaloj, oni vidis 
ĝendarmajn kaj policistajn oficirojn en 
personaŭtomobiloj. — Oendarmoj pro- 
vokas ĉie. Ostrava estis sola granda 
ĝendarma kaj policista kunvenejo; sur 
bazo de konstatitaj datoj oni taksis la 
la nombron de 1’ ĝendarmoj en Ostrava 
de 5 ĝis 6 mil viroj, kiuj nun post la 
striko disveturis al ĉiuj lokoj de Ia res- 
publiko. 

La unuajn tagojn de la striko, kiam 
ankoraŭ en Ostrava ne estis tiom da 
ĝendarmoj, ankoraŭ povis la strikkomitatoj 
kiel okazas dutn ĉiu striko, stari ĉe la 
uzino, konstati, ĉu laboras iaj strikromp- 
antoj. Povis ankoraŭ okazi, ke venis 
virinoj, komunikis strikrompantojn, ad- 
monis kaj se tio ne efikis, malhelpis ilin 
eniri laborejon. Tio estis dum la unuaj 
tagoj de la striko. Sed poste estis tute 
neeble al la strikkomitatoj starigi postenojn, 
tute neeble al la virinoj, iri al la ŝaktoj. 
Ekzistis sieĝa stato, milita juro, sen ia 
proklamo. 

Me povis la niinistoj iri du- aŭ triope 
tra Ia laborista kolonio, — tuj venis 
ĝendarmoj, identigis, eventuale arestis kaj 
forkondukis la ministojn al ĝendarmejo, 
ilin tie retenante du aŭ tri tagojn. Sen 


ia motivo, sen ia kaŭzo. Estis ja necese, 
timigi la strikantojn, estis necese montri 
la fortan “potencon", kiu*staras kontraŭ 
la ministoj. La ministo, kondamnita nur 
pene labori, fosi karbon, enspiradi karbo- 
polvon kaj vegetadi dum konstanta danĝero 
pro mizera jnonero, estis forkondukita 
de ĝendarmoj el sia familio kaj arestita 
pro tio, ke li kuraĝis uzi sian naturan 
rajton kaj klopodis per striko atingi pli- 
bonigon de sia salajro. 

Estis ŝakta kunvenego. En la labor- 
istan domon multnombre kunvenis ministoj. 
Ĉirkaŭ 2000 ministoj kaj iliaj edzinoj. 
Sur la vojoj oni vidis tien direktitajn 
ĝendarmojn. — La laborista domo ne 
ampleksis ĉiujn ministojn, multaj staris 
ĉe la pordo, ĉe malfermitaj fenestroj en 
ĝardeno, por almenaŭ ion ekaŭdi. Estis 
fino de la kunveno, ĝi estis disigita. La 
ministoj elpenetris. Sed ekstere jam staris 
granda amaso da ĝendarmoj, kiuj dum 
la kunveno estis alvokitaj kaj alveturigitaj 
en ŝarĝaŭtomobiloj. La ĝendarmoj estis 
disstarigitaj en “svarmlinlo", kvin vicoj, 
unu post la alia. La ministoj haltis kaj 
surprizite rigardis la ĝendarmojn. Dume 
la komandanto donis ordonon, ĝendarmoj 
ekpaŝis, tenante pafilon en la maldekstra 
mano, guman batilon en la dekstra kaj 
komencis dispeladi, batis, ĉu sur kapon 
aŭ ne kapon, per gumaj batiloj, pafil- 
kapoj . . . : 

En minista kolonio. Brue alveturas 
ŝarĝaŭtomobilo kun kelkaj ĝendarmoj, 
haltas ĉe dometo, ĝendarmoj malsupren- 
saltas, eniras intemen. Revenante post 
malionga tempspaco, ili forkondukas strik- 
rompantojn, ŝirmante ilin, en la aŭto- 
mobilon. Kompreneble rapide eliras ĉiuj 
najbaroj, precipe virinoj. La strikrompanto 

estas devigita trairi ilian spaliron kun 
klinita kapo. La virinoj ordinare nedetenas 
sin por ne diri ion: ““Hontu! Vi forprenas 
la panon de ni kaj niaj infanoj!" — Sed 
la ĝendarmoj estas kiel sovaĝuloj. ' La 
plej maldelikataj insultoj estas jetataj kon- 
traŭ la virinoj: “Publikulinoj, silentu 
aŭ . . .!“ Tiu “aŭ“ ordinare efektiviĝas. 
La virinoj pro tiuj insultoj ribeliĝas. La 
ĝendarmoj atakas la viiinojn, batas ilin per 
gumaj batiloj kaj pafilkapoj, arestas kaj 
identigas. Tio ne estas organizitaj ko- 
munistinoj, sed grandnombre edzinoj de 
indiferentuloj, kiujn devigas la mizera kaj 
malgaja vivo de iliaj infanriĉaj familioj 
tiel agi, por ŝirmi la nudajn vivojn, kiujn 
minacas la strikrompanto. 

Plej muite persekutataj estis la mem- 
broj de strika komitato kaj ĉiuj aliaj funk- 
ciuloj. 

La Ostrava ministo estas nun kuracita 
de la iluzio, ke li havas nur unu mal- 
amikon, la karbobaronojn Larrisch, Gutt- 
mann, VVilczek $ Komp. Li estas kuracita 
de I’ iluzio, ke la reprezentantoj kaj or- 
ganoj de respubliko, la ĝendarmaro, po- 
licistaro kaj oficoj estas gardantoj de leĝo 
kaj ordo. La batalo estis justa batalo, 
bafalo por pli granda peco da pano. Sed 
al la ministoj kontraŭstaris en tiu batalo 
ne nur la karbobaronoj, sed ankaŭ la 
ŝtataj organoj de “nia demokrateca" res- 
publiko kaj la registaraj partioj, por ŝirmi 
la monsakojn de la karbobaronoj. 

Karbobaronoj, kapitalistoj, registaro, 
ĝendarmoj, pollcistoj, la tuta “ŝtatform- 
anta“ publiko kaj ĝia mensogema ĵurnal- 
istiko, malfavoraj ekonomiaj kondiĉoj kaj 
eĉ strikrompantoj — jen supereco, antaŭ 
kiu la strikanta ministaro devis cedi, por 
eviti la malvenkon. Kaj jen — triumfe 
skribas la kapitalistaj kaj registaraj ga- 
zetoj, kiuj signis Ia strikon kiel “komun- 
ista entrepeno“ kaj “bolŝevika puĉo“: 
“Grandega malvenko de la komunistoj 
en Ostrava! Terurega fiasko de l’Ostrava 
striko!“ 

Laboristoj! Cu ne similas la sole strik- 
anta laboristaro al taŭroi), incitegata kaj 
kruele turmentata de la “picadores, ban- 
derilleros, chulos“ kaj ĉiuj aliaj funkciantoj 
ĉe la taŭrludo, por finfine, malgraŭ la 
kuraĝa memdefendo, tamen esti mort- 
pikita per la glavo de la toreadoro kaj 
trenita tra la areno sub aplaŭdo de la 
rigardaĉanta publiko? Ĉu la sole strik- 
anta laboristaro ne estas ankaŭ tiel in- 
citegata kaj turmentata de tiaj “picadores, 
banderilleros" kaj “chulos“? Ĉu ne regas 
ankaŭ tia ĝojo inter la kapitalistoj pri 
ilia fivenko? En la “pli cfvilizitaj“ landoj 
la taŭrludoj estas malpermesataj, sed kiam 
estus tie malpermesataj ankaŭ la kruelaj 

1 ) virbovo. 


ludoj kun la laboristaro? Tio devas esti 
la verko de la laboristoj mem. Nur per 
tutmonda laborista unuecfronto la labor- 
istoj ŝanĝos la rolojn de tiu “taŭrludo". 
La tuta mondo fariĝu sola areno, en 

kiu ni estu ia venkaj aplaŭdantoj. 

Carlo Jirka (1574). 


Letero el Italio 

Faŝistaj kaj ruĝaj sindihato/. — La granda 
metalurgista striko. — Malpermesitaj gazetoj 
pro unua de majo. — La tago de unua de 

majo en Musotinio. 

La registaro disigis la Ruĝan Fervoj- 
sindikaton, ĉar ĝi malgraŭ ĉiaspeca mal- 
helpaĵo ne volis memvole morti. 

La registaro studas manieron, por trans- 
formi Ia sendependajn sindikatojn (meti- 
ligojn) en ŝtatajn sindikatojn (alivorte: la 
sindikatoj estu laŭleĝigitaj perspeciala nacia 
regularo). Se leĝo tiaspeca aperos, eble 
nur la faŝistaj sindikatoj estos laŭleĝigitaj, 
kaj eble la aliaj, kiuj ne “obeos“ (ĉar la 
klasbatalon oni ne povas subteni en ŝtat- 
rondo), estos disigitaj, aŭ la industriaro 
agos estonte, kvazaŭ iii ne estus funkciantaj. 

Antaŭ nelonge okazis ampleksa metal- 
urgista striko. Oi en la komenco estis 
ordonita de faŝ. sindikatoj (por altiri al 
si la metiistojn). Poste eĉ la metalurgista 
federacio ordcnis flankigi la strikon. Ĉe 
faŝ. ordono la metiistoj ne volis striki, — 
poste, kiam ordonis ankaŭ Ia Ruĝa Fede- 
racio la strikon, la striko mem tre am- 
pleksiĝis. La industriistaro tre timis tiun 
amplekson. Okazis, ke la industriistaro 
kaj registaro tuj intertraktis kun la re- 
prezentantoj de la faŝ. sindikato (la nombro 
de la anoj de tiu ĉi sindikato estas tute 
sensignifa). — La rezulto de tiu inter- 
trakto estis preskaŭ nuila, ĉar oni pliigis 
sensignife la salajron (unu liro potage). 
Oni tute forlasis la moralajn aferojn. El 
tio vi komprenas, kiel registaro kaj in- 
dustriistaro tute forgesis, intence, la kon- 
traŭfaŝisman federacion, kiu grupigas grand- 
egan plimulton de la nietalurgistaro. La 
faŝ. federacio ordonis ĉesigon de la striko, 
kaj la kontraŭfaŝisma ordonis daŭrigi. 
Sed ĉar la tempoj ne estas favoraj pro 
ĉiaspecaj kaŭzoj, post du tagoj da plua 
striko eĉ la Ruĝa Federacio ordonis ĉesi- 
gon de la striko. 20 proc. el la strik- 
antoj eniris fabrikejojn ĉe la unuaordono: 
la aliaj ĉe la dua ordono. — 

Nek la socialista nek la komunista tag- 
gazeto aperis Iastajn tagojn, ĉar ili citis 
la unuan de majo. La registaro eĉ mal- 
permesis manifeston, kiun disdonis la 
“Confederazione del lavoro“ (meti-liga 
unuiĝo). Tiu manifesto sole rememorigis 
pri Ia „Unua de majo“, kaj la konfederacio 
estas nuntempe tre demokratieca kaj neag- 
ema. 

Kelkaj detaloj pri la unua de niajo en 
Milano. En la fabrikejoj malĉeestis 85 proc. 
da metiistoj. Ti-kiuj laboras ĉe publik- 
servoj estis esceptigitaj de la „Labor- 
ĉambra“ ordono. — Ĉe vendejoj, oficejoj, 
magazenoj kaj malgrandaj laborejoj, la 
koncernaj man-kaj plumlaboristoj tutplene 


laboris. Pro tio la urbo aspektis kiel en 
normala tago. 

Tage kaj vespere grupoj da faŝistoj en 
metiistaj kvartaloj ĉirkaŭvagis, eniris meti- 
istajn ejojn (vinvendejojn, kafejojn, kun- 

venejojn, ludejojn), kaj mokeme incitante 
la strikantojn, revolverpafis, manfrapis, kaj 
eĉ pafilpafis, bastonegfrapis la ĉeestantojn 
en la ejoj. Kelkfoje oni ribelis, alifoje 
oni forkuris. Multe da vunditoj nur inter 
laboristoj. Estas nenecese diri, ke la 

faŝ. agantoj tute ne estis ĝenitaj de la 

polico. ' - 

En urbo Bologna nokte de la 1. al 2. majo 
butikpordo de iu lignaĵisto estis perforte 
terĵetita, kaj la laborilaro forportita sur 
straton, kaj ĉio bruligita. Tio okazis por 
puno, ĉar la lignaĵisto laboris la 21 . aprilo 
(tiu ĉi dato anstataŭigas la 1 . majo, kaj 
estas oficiala festotago laŭieĝe, okaze de 
datreveno de la Roma naskiĝo, festo tute 
tradicia kaj patria) kaj kontraŭe ne laboris 
la unuan de majo. 

En Romo, je 20 30 h. vespere de 1. majo, 
la faŝistoj eniris perforte, rompantefenestron, 
la sidejon dela “Unuigita Socialista Partio“ 
(pli bone mi nomas ĝin deniokrata partio) 
kaj difektis multajn aĵojn, kiuj troviĝis en 
la sidejo. Per hakilego ili jam ekdis- 
rompis meblojn, sed ĝustatempe alkuris 
policistoj haltigante la rompadon. La 
policistoj arestis unuamomente nur unu 
faŝiston, sed poste ankaŭ liberigis tiun. 

En tuta Italio la kunvenoj estis mal- 
permesitaj. Nur okazis, surprize kaj kaŝe, 
unu kunveno en la urba ĝardeno de 
Milano, okazigita (ĉiam kaŝe) de la Soc. 
Partio (ne la Unuigita Soc. Partio). Gin 
partoprenis pli malpli 300 personoj. Po- 
lico alkuris ejen, kiam la kunveno jam 
estis finiĝinta. 

|en nur malmultaj el la okazintaĵoj. Pri 
tiuj, kiuj okazis en malgrandlokoj, mal- 
grandurboj ktp. oni nenion scii povas. 
Sed certe tiuloke la laboristoj ne nur estis 
devigataj labori, sed eĉ devis tute ŝajnigi 
nescion pri signifo de tiu tago, alie okazus 
neevitebla persekutado, aŭ eĉ batado, hejm- 
ilara bruligo ktp. 

Sed en la animoj tute ne estas forigita 
la signifo de la tago, kaj certe proksim- 
estonte ni vidos grandan monoferon, 
okaze de la datreveno, por la perfortataj 
gazetoj, kiujn malutilegas finance la oftaj 
malpermesoj. (3. V. 25.) 


La brita buĝeto 

La buĝeto de la brita reakcia registaro 
ĵus disponas & 800 milionojn. 44 proc. el 
tiu sumo estas necesaj por satigi ĉi-jare 
la ŝuldposedantojn kiuj sindoneme pruntis 
monon, dum trompitaj soldatoj krevas, put- 
riĝas aŭ veneniĝas en militkampo. Pli ol 
15 proc. subtenas la ŝip-, ter-, aer-armeojn. 
Subteno de la reĝa familio, policistaro, 
impostkolektistoj ktp. eluzas 11 proc. La 
militpensiulo ricevas 8 V 2 proc. el la tuto. 
Edukado, sanzorgo, domkonstruado, la sen- 
laboruloj kaj la tnaljunuloj kune kostas nur 
13'/2 proc. Jen mondo taŭga por herooj! 

Per lerta plano Winston Charchill pagigos 
al la laboristaro la koston de estontaj 
pensioj. La hundo nutriĝu per manĝado 
de sia vosto! M. St. 


Kongreso de franca tek- 
nikista asocio Ustika 

La 28.—31. marto okazis en Parizo Ia 
kongreso de Ustika. Menciinde estas, ke 
la rusaj teknikistaj asocioj sendis al ni 
telegramon, sciigante ke ili ne povis ak- 
cepti la inviton faritan al ili ĉeesti la 
Ustika-kongreson. Efektive la pasportoj 
estis al ili rifuzitaj de la franca registaro. 
Tio ankoraŭfoje pruvas al ni, kiel timas 
niaj registaroj la kontakton de la tut- 
monda laboristaro kun la rusa. En sia 
telegranio la rusaj inĝenieroj kaj tekni- 
kistoj kamaradece salutas la Ustikanojn. 
Tre interesa estas la fakto, ke niaj rusaj 
k-doj skribis al ni, proponante interŝanĝon 
de dokumentoj. Tiu propono estis, cetere, 
unuanime akceptita. Franca delegito de 
Ustika, k-do inĝ. Rej, jam vizitis Sovet- 
Rusion, por doni dokumentojn al la Usti- 
kanoj pri la situacio de rusaj teknikistoj. 
La raporto de k-do Rej estas tute favora 
al Rusio kaj baldaŭ aperos broŝuro pri 
tiu temo. El la ĉapitro “internacia agado“ 
de la kongresraporto ni notas, ke Ustika 
vigligos siajn rilatojn kun samspecaj ekster- 
landaj organizaĵoj. Tiurilate, ni alvokas 
la k-dojn el ĉiuj landoj dezirantaj kun- 
labori per esperanto al tiu kunliga Iaboro, 
sin anonci al FEO, 177 rue de Bagnolet, 
Paris. — Kiam ni ricevos sufiĉe da kun- 
laborantoj, ni proponos al Ustika la efek- 
tivan praktikadon de esp. por internaciaj 
rilatoj; ĉar iu antaŭa kongreso jam voĉ- 
donis rezolucion slariganta esp. sekretariejon 
ĉe Ustika. Tiu propono ankoraŭ ne efek- 
tiviĝis, sed la realigo dependas nur de ni. 

El la rezolucioj akceptitaj de la kon- 
greso ni citas la jenajn frazojn, kiuj bone 
lokigas “Ustika“n rilate al la tuta lab. 
klaso: 

“La teknikistoj estas intelektaj laboristoj 
salajrataj, senpere batalantaj kontraŭ pa- 
tronaro (mastraro), ekspluatitaj de tiu ĉi 
same kiel la laboristoj kaj oficistoj. Iliaj 
sindikataj organizaĵoj estas do ero en la 
aro de aliaj organizaĵoj de laboristoj sa- 
lajrataj. 

Laŭ nia scjo tio jani estas realigata en 
Rusio, kaj Ustika estas preta, kiam la sta- 
tutoj de iu konfederacio ĝenerala de la- 
boro (kiu, ni esperas, baldaŭ unuiĝos) per- 
mesos tion, eniri en la kadron de tiu 
organizaĵo. Atendante tion, ĝi restas prak- 
tike simpla sekcio de la ĝenerala gruparo 
de laboristoj, per funda kunlaborado kun 
laboristaj sindikatoj. — 

La ĝenerala sekretarfo de Ustika preci- 
zigas, ke ni ne volas direkti la lab. mo- 
vadon, sed ke ni deziras oferi nian tek- 
nikan sperton al laboristoj orgaiiizataj por 
helpi ilian emancipadon — 

Jen kia estas la vidpunkto de la francaj 
teknikistoj Ustikanoj rilate al lab. klaso. 

Ru 835. 


Stato de virina laboro en 
Urala regiono 

Komence de mondmilito pligrandiĝo 
de kvanto de laboristinoj en entreprenoj 
de Urala regiono estis samrapida, kiel en 
tuta Rusio. Ĉar en Uralo industrio estas 
precipe metalurgia kaj mineja, ni do vidas 
ĉi tie laboristinojn ne nur en teks-kaj 
kudr-produktejoj, sed ankaŭ grandan kvan- 
ton da ili laborantaj en uzinoj de metal- 
urgia, mineja, kemia kaj alia industrio. Ili 
konsistigas kvalifikitan laborforton, kiu 
preskaŭ ekvivalentas laŭ laborscio kaj pro- 
duktiveco al la vira. Lastatempe en 
fabrikoj kaj uzinoj aperas laboristinoj kun 
klereco mezlerneja, kiuj deziras ricevi Ia- 
borsperton, necesan nuntempe por eniri 
en superajn lernejojn kaj laborfakultatojn. 

Nuntempe en Uralo estas kalkulata an- 
kaŭ granda kvanto de senlaboraj vlrinoj 
(6,753 laŭ statistiko por 1. okt. 1924). 

Ĉi-subaj ciferoj karakterizas relativecon 
de laboristin-kvanto al ĝenerala kvanto de 
laboristoj kaj oficistoj en Uralaj sindikatoj. 

Laŭ statistiko de 1. julio el 180,311 
laboristoj, okupitaj en industrio, estas 
virinoj — 39,181 (21,7<>/o); por 57,181 ofi- 
cistoj 22,608 virinoj. aŭ 39,5<>/o. El ĝe- 
nerala kvanto de laboristoj kaj oficistoj — 
299,281 —virinojestas61,789, t.e.20,6o/o. 
El la sama statistiko oni vidas, ke plej 
granda parto de virinlaboro estas aplikata 
en institucioj klerigaj kaj medicinaj, poste 
en teksindustrio 52,4«/ 0 kaj en kudra 
— 45,5o/o. 

Krom tiuj ĉefaj specoj de industrio, 
la virinoj laboras ankaŭ en termastrum- 
ado kaj konstrua industrio, kie procento 
da ili estas: en termastrumado — 30,6 kaj 
en la konstrua — 8,8®/ 0 . Laboro de virinoj 
en termastrumado havas karakteron de 
sezona dungo por kanipaj kaj legom- 
ĝardenaj laboroj. Laŭ sciigoj de sindi- 
kato konstru-laborista 1. julio el 8,948 
homoj de ĝenerala kvanto de laboristoj 
kaj oficistoj — oni kalkulas 789 virinojn 
aŭ 8,8°/o. Post esploro de 8 entreprenoj 
kaj konstruaj laboroj montriĝis ke ĝenerala 
kvanto de laboristoj kaj oficistoj tie estis 
1,725, el kiuj virinoj estis 278 aŭ 15o/ 0 - 
En esploritaj entreprenoj ĉiuj virinoj estis 
okupitaj per helplaboro, plejparte kiel 
taglaboristinoj. 

|en do mallonge estas komuniko pri 
kvanto kaj distribuo de . laboristinoj en 
produktado de Urala regiono. Rilate al 
cirkonstancoj de laborasekuro oni devas 
mencii samtempe kun pozitivaj flankoj 
ankaŭ la negativajn. La lastajn kaŭzas 
malfavoraj higienaj kaj teknikaj cirkon- 
stancoj de laboro. Preskaŭ en ĉiuj uzinoj 
Uralaj estas rimarkebla konsumiĝo de 
konstruaĵoj kaj malprogreso de teknika 
muntado; ekzemple, — en teksfabrikoj 
oni havas nialperfektan ventoiadon kaj iafoje 
eĉ ĝian mankon, kio kaŭzas pro ĉiama 
granda kvanto da polvo en aero pligrand- 
igon de profesiaj malsaniĝoj, ĉu en medio 
de laboristoj ĝenerale, ĉu en medio de 
virinoj precipe. En kelkaj fakoj de me- 


talurgia industrio cirkonstancoj de virin 
laboro pro samaj kaŭzoj montriĝas plej 
malfacilaj. 

Malfacilaj cirkonstancoj de virinlaboro 
en fabrikoj kaj uzinoj de Uralo komplet- 
iĝas ankoraŭ per malbonaj loĝejoj ekster 
la loko de laboro. La loĝejoj, en kiuj 
virinoj pasigas libertempon, estas rimark- 
indaj per multaj mankoj, el kiuj ĉefaj 
estas jenaj: malsufiĉeco de aero, malper- 
fekta aŭ tute mankanta ventolaĵo, malvarmo 
kaj humo en loĝejoj dum vintra tempo. 

Notinte ĉiujn negativajn flankojn de 
cirkonstancoj por virinlaboro en Uralo, 
kiuj plej parte devenas el malbonstato, 
kiun travivas nia respubliko kaj forigo de 
kiu venos post plena restabiligo de eko- 
nomia bonstato landa, ni devas ankaŭ 
atentigi pri pozitivaj flankoj, kiuj entute 
estas rezultoj de I’ efektivigita praktike 
leĝaro pri virinlaboro. E1 tuta nombro 
de tiuj konkiroj ni citu jenajn: dungo de 
virinoj por laboro estas farata samrajte 
kiel tiu de viroj; forpernieso de laboro 
precipe de 1’gravedaj post 5-a monato, 
estas farata nur en maloftaj okazoj kaj 
nur post ĉiuflanka konsidero de kaŭzoj 
forpermesigaj kaj ankaŭ kun konsento de 
laborinspektoro; salajro estas kalkulata 
sendifere ĉu al viro, aŭ al virino, atent- 
ante ilian kvalifikitecon kaj karakteron de 
laboro; ĝenerala regularo pri asekuro de 
virinlaboro, kiel ekzemple: libertempo pro 
gravedeco, foriro dum laboro por nutrigo 
de infano, — estas plenumataj senescepte; 
supernorma kaj nokta laboro por virinoj 
estas permesata nur en ekskluzivaj oka- 
zoj, precipe ti-kiam laŭ karaktero de pro- 
duktado ne estas eviteblaj noktaj laboroj 
kaj kiam ilia malpermeso signifus mal- 
dungon de virino. En multaj uzinaj 
entreprenoj de Uralo, ekzemple: en as- 
bestaj minejoj, en magnezia uzino kaj al 
atentante specifikecon de produktado, por 
virinoj estas ellaborita specimeno de spe- 
ciala vestaĵo, responda al ilia fiziologia 
origino. 

Celante rekreon de vlva kvalifikita la- 
borforto, en Uralo, kiel en aliaj lokoj de 
Sovet-Unio, ekzistas en ĉiu aparta in- 
dustrio t. nom. “procenta rezervo“ de ge- 
junuloj, kiujn oni kalkulas relative al 
kvanto de ĉiuj laborantoj en entreprenoj. 
Ĉi rezervo en Urala regiono estas jena: 


Speco dc industrio 


Ĝencrala 
kvanto de la- 
boristoj 


Kvanto de 
gejunuloj 


Proc. 


% 

virof 

virinoj 

viroj virinoj 


Ledlaboristoj . 

3907 

927 

244 

48 

6,04 

Teksistoj .... 

2169 2895 

205 

199 

7 

Paperlaboristoj 

1499 

520 

88 

34 

6 

Minlaboristoj . 

20835 4305 

1100 

407 

5,97 

Lignolaboristoj 

1343 

253 

74 

7 

3,53 

Kemiistoj. . . . 

3663 

725 

152 

49 

4,6 

Presistoj .... 

650 

226 

77 

10 

9,9 

Fervojistoj . . . 

X23750 

amb. 

seks. 

914 

3,85') 

Laboristojdelo- 

amb. 

947 

amb. 

3 

5 

ka transporto 

seks. 

7ti 

seks 



Metalistoj . . . 

statistiko mankas 


Konsumlab-oj . 

6450 

659 

177 

22 

3 

Konstrulab-oj . 

7770 

479 

174 

22 

2,2 

Laboristoj de 






popolakunligo 

2761 

1028 

15 

9 

0,6 

Ter-arb-Iab-oj . 

11060 

1785 

519 

156 

8,2 


*) trograndigita. 

Samcele, t. e. por pligrandigo kaj per- 
fektigo de rezervo de kvalifikitaj laboristoj 
preskaŭ en ĉiuj pli grandaj fabrikoj, uzi- 
noj kaj entreprenoj estas fonditaj t. n. 
lernejoj de fabrik-uzfna lernantaro (fab- 
zavuĉ) kaj lernejoj profesi-teknikaj. Ĉi 
suba tabelo mallonge sciigas pri kvanto 
de junulinoj, kiuj lernas en plej grandaj 
lernejoj de sama speco: ' 

Kvanto de 
lernantinoj 

Profesia lernejo je la nomo de Lenin . 35 
AramilskajadeF.U.L.(fabr.uzina lernant.) 30 

Ŝadrinskaja.15 

Ekaterinburgskaja kudr. profes. ... 65 

Permskaja kudr. profes. 30 

Verĥ.-Hejvinskaja P. U. L.12 

Madeĵdinskaja de F. U. L.. . 15 

Lisjvenskaja de F. U. L.30 

Asbestovskaja de F. U. L.15 

Entuteen ĉi lernejoj troviĝas dajunulinoj 244 

Kiel oni vidas el tabeloj, kvanto de 
junulinoj relative al ..procenta rezervo" 
de junuloj, en ĉiuspecaj notitaj lernejoj 
estas tre malgranda por tia granda labor- 
regiono, kia estas Uralo; ĝi do ne estas 
kontentiga. Klarigi la kaŭzojn estas 
malfacile, oni povas supozi, ke en tiu 
rilato havas signifon cirkonstancoj de 
ekzistado, familiaj aŭ iuj aliaj. 

Nuntempe ĉe Urala Regiona Fako de 
Laboro estas organizita komisiono por 
studi kaj plibonigi la cirkonstancojn de 
virinlaboro. La komisiono jam fakte 
komencis laboron kaj havas sukceson bo- 
nan. Konsiderante energian Iaboron kaj 
ĝustan vojon, kiun elektis komisiono, oni 
povas esperi, ke en multaj kazoj ĝl suk- 
cesos forigi malfacilajn por laboristinoj 
cirkonstancojn de laboro. 

• Elrusigis G. Agry 

La grenpolitiko en agrara 

Rumanio 

La nuna ekonomia politiko de I’ liberala 
reganta registaro kaŭzis tion, ke en multiuj 
lokoj de ĉi-agrara ŝtato la registaro ordonis 
kaj konstatis tagojn, dum kiuj estas mal- 
permesate, ke la panistoj baku kaj vendu 
panon. Ekz.: en Timiŝoara, en mezo de 
Banato, kiu estas unu el la plej grenkreivaj 
partoj de Rumanio. 

La pasintjara grenrikolto estis nekon- 
tentiga, kaj tamen la registaro donis al la 
Iiberaluloj permeson por eksporti grand- 
kvante la grenon. .Malgraŭ tio, ke jam 
printempon pasintjaran fariĝis publika, ke 
la rikolto estos nesufiĉa, la liberaluloj eks- 
portis pasintjaran printempon 1 103691 
tunojn da greno je valoro de 5462 milionoj 
da leoj. — En 1923, en sama sezono 
estis eksportitaj 976771 tunoj je valoro 
de 3580 milionoj da leoj. — El la eks- 
portita greno tritiko estis 120945 tunoj 
kaj tritikfaruno 89946 tunoj. — . 

La eksportitaj tritiko kaj faruno estas 
sume 210441 tunoj. — Se tiu ĉi kvanto 
ne estus eksportita, ni ne devus manĝi en 
ĉi - Kanaano anstataŭ pano: maizaĵon 1 )! 
Se ni dividas ĉi-kvanton, ni povas kon- 


1) Anstataŭanta panon kuirajo el maizfaruno. 


stati, ke la tutlanda loĝantaro seniĝis po 
kapo je 134 kg. da ĝl. — 

Pro tiu ĉi eksporto ankaŭ ia grenrezervo 
de 1923-jara rikolto estis konsumita, kaj 
jam en oktobro 1924 estis konstatita, ke 
finkonsumiĝis la nova rikolto! — 

Laŭ la tiberaluloj ĉl-eksporto estis ne- 
cesa por plibonigi nian valuton. Okazis 
la malo. Por doni klaran bildon pri la 
ekonomia dekadenco de Rumanio, mi donas 
keikajn statistikojn: En la antaŭmilitan 
Rumanion en 1913 oni importis 1374 
tunojn, aŭ pokape 0,2 tunon. En 1923 
en la pligrandiĝintan landon 703000 
tunojn, aŭ pokape 0,1 tunon. Oni eks- 
portis en 1913 — 4569 tunojn, pokape 
0,65 tunon, en 1923 — 4878 tunojn, po- 
kape 0,29 tunon. En 1913 la eksporto tstis 
ankoraŭ aktiva, alivorte la eksporto valore 
preterpasis la importon, depost 1920 ĝi 
estas pasiva, t. e. la importo estas pli 
granda ol la eksporto. 1762. 


RUOA HELPO 


Kontraŭ la fimortigado en Bulgario 

A1 ĉiuj proletarioj kaj kamparanoj, la 
junularo, la virinoj kaj ĉiuj aniikoj de la 
iaboruloj! — A1 ĉiuj membroj de la 
Ruĝa Helpo! 

Kamaradoj kaj civitanoj! 

La laboristoj kaj kamparanoj de Bul- 
gario ree trapasas penigajn suferojn. 

En la lando de 1’ plej terura blanka 
Cankov-teroro furiozas post la senfinaj 
teruregaĵoj denove sanga buĉado. 

La sciigoj venantaj el Bulgario parolas 
pri nepriskribebla teroro kaj kruda per- 
fortado de la laboristaj masoj, kiuj estas 
plenumataj de la kanajlaj bandoj de Can- 
kov post la eksplodo en la katedralo de 
Sofio. En la tuta lando la malliberejoj 
estas troplenigitaj je miloj da laboristoj, 
kamparanoj kaj intelektuloj (inter ili granda- 
niase virinoj kaj infanoj, laŭ eldiroj de la 
tie ĉeestantaj anglaj parlamentanoj). 

En malliberejon oni ĵetis ĉiujn ti-kiuj 
ne komprenis indiferente rigardi al la 
teruraĵoj de la Cankova teroro. Tie ili 
estas plej kruele turmentataj. Centoj da 
kaptitaj viroj, virinoj kaj gejunuloj, kiuj 
tute ne havas rilatojn al la eksplodo en 
la katedralo de Sofio, estas beste per- 
sekutataj de la trupoj kaj la polico. 

La tempo de la Bartolomeaj noktoj 
enfalis super la sendefenda kaj nearmita 
loĝantaro de Bulgario. 

La vivo de !a plej bonaj filoj de Bul- 
gario estas en danĝero. Ree miloj da 
familioj perdas siajn perlaborantojn. Miloj 
da malfeliĉaj infanoj perdas siajn patrojn 
kaj estas liveritaj al la sorto. La sen- 
nombraj masoj da vidvinoj kaj orfoj, kiuj 
post la masmortigado de septembro 1923 
estis senhelpaj kaj donitaj al la pereo, 
nun pliiĝis je novaj miloj. 

Estas devo sankta de 1’proletaro, de 
F kamparanaro kaj de ĉiu unuopa juston 


amanta homo, laŭtigi sian voĉon kontraŭ 
tiuj ĉi teruraĵoj kaj tien celi, devigi la 
ekzekutistojn en Sofio, ĉesigi la frenezan 
buĉadon, savi al miloj la vivon kaj re- 
doni al la kaptitoj Ia iiberecon. 

Temas pri la vivo de multaj miloj da 
senkulpaj viktimoj, kiuj falis en manojn 
de murdistoj. 

La „Ruĝa HeIpo“ alvokas ĉiujn protesti 
kontraŭ tiuj ĉi politikaj murdoj kaj la 
sovaĝa teroro de Bulgario kaj samtempe 
ankaŭ defendi la elsangadantajn popol- 
amasojn de Bulgario. 

Pereu la ekzekutistoj kaj murdistoj de 
Sofio/ 

Pereu la faŝisrno! 

Manojn for de la laboristoj kaj kampar- 
anoj de Bulgario! 

Vivu la internacia unucco de la laboruloj! 

Vivu la Internacia Ruĝa Helpo! 

La Ekzekutiva Romitato de I. R. H. 


DISKUTEJO 

Kiel plifortigi la SAT-vicojn? 

K-do 2921 skribis interese. Estas sen- 
dube ke ĉi tlu demando pri la pliformigo 
de la SAT-vicoj devos esti prikonsiderata, 
ĉar, se ni deziras akiri bonan rezultaton 
el nia laboro, ni bezonas bonan organiz- 
aĵon por niajn laboron kaj agitadon di- 
rekti kaj kontroli. La nuna organiz-me- 
todo, tiu de anoj ligataj principe senpere 
al la Centro, eble taŭgas tie-kie troviĝas 
unu ano en unu urbo. Sed kiam trovi- 
ĝas pluraj anoj en unu urbo ŝajnas al mi, 
ke estus plibone ke ili organiziĝu tie en 
branĉon, kiu prizorgus iliajn agadojn ktp. 
multe plibone ol izoluloj renkontiĝantaj 
kiei grupo kiu havas nenian kolektivan 
kontrolon super la apartaj faroj de la 
anoj: Grupo tiaspeca ne estas organizata, 
ĝi similas al societo de filozofoj. La li- 
gilo de mem-disciplino mankas, ĉar ĉiu 
ano estas “leĝo al si mem“. Alivorte, 
ŝajnas al mi ke la tempo pretas por seri- 
oze ekkonsideri la organizan problemon 
kun la celo haltigi la unuopcmecon ĉe 
kelkiuj. Troviĝas la kontraŭdiraĵo inter la 
ekzisto de “izole" “organizata" ano kaj 
la ideo de sennacieco kiu baziĝas — pli- 
malpli — laŭ interpreto de la modernaj 
civilizitaj kondiĉoj; rekoninte la fakton pri 
maŝin-interdependeco de homo al homo. 

Kompreneble, mi konstatas ke estas 
absolute neeble unuigi' divers-tendencajn 
prolet-esp-istojn en bone funkciantan gru- 
pon; eĉ ne estas dezirinde. Tamen, la 
komuna intereso pri Ia lingvo troviĝas 
kaj persistas kaj kunigas praktike divers- 
tendencajn prolet-esp-istojn je lingvaj aferoj. 
Sed konsideri oni devas la necesecon pri 
fakisma por- kaj peresp. laboro. Jen tro- 
viĝas bazo, laŭ kiu oni povas organiziĝi: 
troviĝu grupoj por la diversaj tendencoj, 
kaj ili agitadu en sia propra sfero. Pro- 
pagando laŭ granda skafo; propagando 
sen konsidero pri tendenco estas neebla, 
kaj estas vane atendi aŭ celi kuniĝon de 

diverstendenculoj ai esp-propagando en 
lokoj kie la politika situacio fariĝis akra 
ĉe ia proietaro. Aiivorte, ni konstatu la 
fakton ke la politika koncepto de la aparta 
ano determinas lian agadkampon kaj rl- 
laton al alltendenculoj. La politika sub- 
fluo devas esti ĉiam konsiderata. 

Pro la fakto ke ne troviĝas politika 
akordiĝo, estas neimageble ke troviĝu 
“unuecfronto" rilate al esp-propagando. 
Speco de unuecfronto estas pensebla, sed 
ĝi ne signifas ĉiam — eĉ politlke — sol- 
idan, nerenverseblan fronton pro la fakto 
ke ĝi estas unuigita, t. e. kongiomerajo 
da malsampensantoj interne de donita 
cirklo. La sperto montras ke unuec- 
fronto estas bela revo kiu signifas nur 
konstaton pri organiza malforteco; bela 
revo de tiuj kiuj sopiras je “pli bonaj 
tagoj“. Sed la sopiroj estu for. Oni 
ekzamenu la kaŭzojn de tiu organiza mal- 
forteco. Estas klare ke ĝi troviĝas pro 
la diverseco de vivkondiĉoj kaj pro ia 
sekva diverseco kaj manko de politika, 
klasa klareco. Tiu-ĉi sin trudas tra la 
tuta Lab.-movado, la esp-sekcio ne faras 
escepton. 

La fakan laboron ni devas antaŭen- 
puŝi: neniu alia vojo troviĝas al solvo de 
la diverstendenca problemo. Sen voli 
fari insulton, estas tutkiare ke komunisto 
ne laborus kun anarkisto kaj inverse, nek 
marksisto kun social-patrioto. Mi ne plu 
caŝu iluziojn: tio ne estas “unueco", ĝi 
estas frenezeco. Tamen, ia metodo de 
politike neŭtrala organizado devus esti 
trovebla inter prolet-esp-istoj, ĉar la fakto 
pri fakismo devigas al ni la konstaton 
ke, por sukcese propagandi ĉe unu fako, 
oni bezonas ĉiujn haveblajn detalaĵojn ktp. 
pri ĉiuj aliaj fakoj. — Tiu ĉi estas la 
malfaciia afero, afero nepre diskutinda kaj 
solvota: kiei alvenigi interkonsenton ĉe 
la diversaj tendencoj pri eidonaĵoj, jar- 
libroj ktp. en la nuna infanecperiodo de 
ia organizaĵo? “Unuecfronto“ laŭ tiu 
principo estas dezirinda, sed precize en 
tiu ĉi “unuecfronteco” troviĝas la mal- 
faciiaĵo: oni devus prikonsideri kaj pri- 
cedi sektemajn interesojn, — situacio kiu 
estas tute netrovebla en solide konstruita 
org-aĵo, t. e., en org-aĵo kies anaro sam- 
pensas pri ĉiuj esencaj demandoj. 

Do, ni rekonu la ekzistantan sektemecon. 
Ni pro tio Iaboradu fake, sed perdu neniun 
ŝancon por la akordiĝo kiu rilatas al la 
esp-movado kiel tuto. 

Bone memoru: la vivkondiĉoj alprok- 
simiĝas pli malpli rapide al unu progre- 
siva nivelo. El tio ni ne nur povas kon- 
fide atendi unu vidpunkton pri bazaj de- 
mandoj, sed devas ĝin priagitadi. Tial, 
la principo priparolita de Kolĉinski pri 
ununureco de esp-org. ne estas entute 
nediskutinda. Kontraŭe. Mi rekonu ke 
la nuna sektemeco cedos al solldeco; ke 
nun, en la ĥaosa periodo oni revas pri 
“unueco“, kiam alie ĝi devus studi kaj 
kompreni la kaŭzon de ia ĥaoso kaj el- 
haki vojon al Ordo. Alivorte, la deman- 
do estas scienca demando, ne sentimenta 


afero. Tiu, kiu komprenas la situacion, 
ne sin ĝenas pri “unueco" kiu nur estas 
iluzio: li celas la forigon de “unueco"; 
de konglomeraĵo de ujigitaj malsampen- 
santoj kaj la starigon de unu solida, inte- 
grala organizaĵo. 

Kaj tiurilate troviĝas la demando pri 
la naci-org-aĵoj. Ilian ekziston oni povis 
kompreni antaŭ la naskiĝo de sennacieca 
org-aĵo. Sed nun, kiam ekzistas la lasta, 
kial ilin ni vivigadu? Kiel eraro ili estas 
persistemaj. Kaj la sensencajo pri varb- 
ado „unue al nacia-org., due al SAT“ 
estas absolute ridinda, — por diri nenion 
pli. La fakto ke naci-org-aĵoj ekzistas, 
devigus al SAT, kiel funkcianta korpo, la 
taskon disciplini tiujn el siaj anoj kiuj 
tenas anecon en aliaj esp-asocioj kaj igi 
ilin cedi tuj tian anecon. “Oni ne povas 
labori al du mastroj." Per tiu ago la 
Asocio eble perdus kelkajn membrojn — 
sed tio nur montrus ke ili ne valoris al 
SAT kaj ke ili enrampis sub pretenda 
masko. 

Ĉi-kune mi donas ai la konsidero de 
la anoj skizon pri nova organizmetodo 
kiun mi pripensis. Laŭ ĉi-propono la 
sektoroj estas nuligataj pro la konsidero 
ke la Homaro sub ia Estonta Sociordo 
ne estos arbitre organizata sektore, sed 
realece laŭ Industrio. Tiu-ĉi estas funda- 
menta konsideraĵo. Krome, Ia propono 
enhavas la postulon pri konkreta orga- 
niziĝo, kiu devigas memdisciplinon kaj 
ordigitan kunagadon ĉe la membroj. En 
ia nuna tempo, por konservi Ia unuec- 
fronton t. e., la politike malsamtendencajn 
anojn, mi pensas ke oni povus organizi 
Ia ĉefojn de ,Ia diversaj tendencoj ĉe la 
Sennacieca Administrejo (S. A.) kiu povus 
esti en unu urbo, kie presado ktp. povus 
esti plejbone farata. La ĉefo(j) de unu 
tendenco havigu al si la detalaĵojn pri 
progreso ktp. ĉe la aliaj tendencoj kaj 
transdonu al siaj propraj anoj. Malakordo 
ne okazus el tio. 

La skizon oni legu jene: — Lingva Re- 
giono (L. R. Fig. 1) havu apartan gru- 
paron kun, a) senpera interrilato inter 
ĉiuj: b) senpera interrilato al la S. A. 
(v. Fig. 2.). L. R. (Fig. 3), kun diversten- 
dencaj grupoj ligataj al S. A. kaj al sam- 
tendencaj grupoj en alia(j) regiono(j). (v. 
Fig. 4). La organizigo de unuopaj anoj, 
ĉu urbe, ĉu regione, laŭ la sama principo 
kiel la grupoj. 

Laŭ mia opinio, per tiu organizmetodo 
ni povus konservi tiun unuecfronton kiun 
ni nun havas, malgraŭ ĝiaj malperfektaĵoj 
kaj malbonaĵoj, ĝis ni povos plibonigi 
ĝin aŭ inteligente forigi se necese. Estas 
memkompreneble ke ni devas ion fari, 
ĉar verŝajne ni plimalpli frue perdos ĝin, 
se ni persistas je nia nuna agado. La 
fondiĝo de TLES estas ekzemplo de tio 
kio eble okazos ĉe aliaj tendencoj. 

Mi aprobas la ideon pri Universala 
Asocio de Lab. Esp-istoj ĉar ĝi akordiĝas 
al la celo de la lab.-movado mem: la 
Universala Respubliko de 1’Produktantoj. 
Sed ĵus pro tio mi deziras konservi la 


nunan Universalan Asocion (SAT) kontraŭ 
detruo per malpacetoj inter malsamten- 
denculoj: okazo kiu nepre plaĉus al la 
burĝaro. Mur pro tio mi celas la forigon 
de la naci-org.-aĵoj, — almenaŭ ni mal- 
ebligu al SAT-ano ke li tenu anecon ĉe 
naci-org-aĵo. Se tiu-ĉi emo al apartaj 
tendencasocioj persistas, la lab. esp-mo- 
vado relative malfortiĝos. 

Mi submetas tiun-ĉi proponon al la 
membroj kaj deziras ke oni faru kritikojn, 
por ke ni ĉiuj povu trovi bonan kaj sanan 
organizformon kaj principon. 

D. Sherriff (1100). 



Ĉi-sistemo celas konservi la unuecon ĉe 
la prolet-esp-istoj. Pro tio, ĝi baziĝas laŭ 
tendenco kaj konforme agadas. Oni legu 
jene: — La malgrandaj cirkloj (Fig. 1) signifas 
urbgrupojn interne de Lingva Regiono (L. R.), 
montrata per intermita cirklo. La grupoj de 
unu L. R. havas senperan rilaton inter si laŭ la 
firmaj linioj. La intermitaj linioj de la grupoj 
(Fig. 1) senperas al Sennacieca Administrejo 
(S. A.). Fig. 2 montras per la firmaj linioj 
la senperan rilaton .inter la urbgrupoj kaj la 
S. A.; la intermitaj linioj la senperan inter- 
gruprilaton. Tiu ĉi estas la simpla formo. 
Tiu ekzistus (teorie) se ĉiuj sampensus. 

Fig. 3 montras kvar diverstendencajn gru- 
pojn en unu L. R. Ili ne rilatas — escepte 
memvole — inter si, sed senperas al laS. A. . 
De S. A. ili peras al samtendencaj grupoj en 
alia L. R. (Fig. 4), kaj senperas de L. R. Fig. 4 
ree al si mem. La metodo samas por indi- 
viduoj ĉu urbe ĉu regione. 


En mino Dorstfeld (Ruhr-regiono) okazis 
granda katastrofo per eksplodo de dina- 
mitaĵoj. 44 miniaboristoj perdis ia vivon, 
27 estas pli malpli grave difektitaj. La 
plioftiĝon de tiaj teruraj akcidentoj kaŭzas 
la manko de la sekurec-instaloj kaj la 
senindulga ekspluatista sistemo. 

Transportiaboristoj en Danio komencis 
striki. 

En Rejniando okazas konstrulaborista 
striko. Estas raportate pri kunpuŝiĝoj inter 
strikantoj, strikrompantoj kaj polico. 

Dum la enterigo de 1’franca generalo 
Mangin laboristoj per mokoj, krioj kaj 
fajfoj ĝenis la ceremonion. La burĝoj 
kaj oficiroj ne riskis kontraŭagi. 

Francaj trupoj antaŭenniarŝas en Maroko. 


TKA LA KLASBATALO 

SENNACIULO 


X. 


Sur la insulo Hawaii (Pacifika Oceano) 
estas esperantista kamarado, Paŭlo Crouch, 
soldato de la usona armeo, kondamnita 
de militjuĝejo je 40 jara mallibereja puno 
pro „studado kaj instruado de esperanto, 
pro simpatieco al Sovet-Rusio kaj ĉar li 
penisorganizi komunistan ligon en Hawaii“. 
Lia kamarado kaj kunaganto ricevis punon 
de 26 jaroj da punlaboro! Detalojn pri 
la neaŭdita monstra teruraĵo ni raportos 
en venonta n-o. 


DIVERSAĴOJ 

La interesa dokumento 

Kredeble multaj memoras la ĵurnalon rusan 
“20 vjek 14 (esper. lingve ‘‘20-a jarcento a ). Oi 
aperadis dum carreĝimo en Rusio. Enrigard- 
ante n-on 20 de ĉi-jurnalo por aŭgusto 1912, 
ni povas vidi en la fako M E1 historio de mor- 
aroj a unu malgrandan noton-artikoleton. La 
artikoleto sciigas, ke en multaj urboj ger- 
manaj, precipe en Prusa Silezio, — en preĝejoj 
kaj kapeloj sub la ikonoj de -‘Savinto** ekzistas 
tre interesaj surskribaĵoj. En XI—XIII j. c. 
la pastraro per tiuj surskribajoj volis pruvi 
por imperiestroj germanaj superecon de l’ekle- 
ziosuper potenco monduma. Nune ĉi-skribaĵoj 
estas havantaj la gravecon, ĉar ili ankoraŭfoje 
pruvas, kiel popoj, rabenoj, pastroj, ksendzoj 
k. c. aplikas diversajn rimedojn, elpensadas di- 
versajn historiojn por eksciti la religisenton. 
Sciante, kian rolon ludadisentiutempo rangoj 
kaj titoloj - la servistoj de V ekleziosurskribadis 
sub la ikonoj de sia dio jenon: ‘La grand- 
sanktega plejsaĝegulo-helegulo, plej nevenk- 
ebla regnestro kaj grandsinjoro Jezuo Kristo, 
vereca dio, kronita imperiestro de ĉiela safaro, 
elektita regnestro de Siono kaj de V tuta tero, 
por tutaj tempoj pligrandkvantigisto da sankt- 
uloj, sola pastrestro kaj ĉefepiskopo, kurfjursto 
(t. e. elektprinco) de vero, arkiduko de honest- 
uloj, duko de amo, margrafo (markizo) Jeruzal- 
ema, burggrafo (kastelestro) Galilea, princo 
de mondo, grafo Betlehema, barono Mazareta, 
ĉefa estro de 1* eklezio katolika, kavaliro ĉe 
pordegoj inferaj, venkinto de morto, majstro 
de sankteco, grandpatrono de ĉiuj orfoj kaj 
* malriĉuloj, de patro ĉiela kaj dio la plej prok- 
sima kaj fidelega konsilanto, nia la plejfavora 
sinjora dio, Jezuo nia grandordonanto. 44 

Parolante pri dio kiel “regnestro ĉiela' 1 , 
oni aldonadis al tio ankoraŭ ĉiujn titolojn su- 
perajn terajn, ĉar oni povas la simplan popolon 
pli facile trompi kaj obeigi, se oni timigas 
ĝin per tiaj timigaj nomoj kiuj personigas la 
premadon teran, ekspluatadon, perforton, se 
oni rangigas dion pli alte ol ĉiujn terreg- 
nestrojn kaj nobelojn. (E1 “Bezbojnik“ (marto 
1925) trad. M. V.) 

Jen per kiaj rimedoj kaj iloj subteniĝas 
tutaj religioj, ne laste — la kristana! Labor- 
istaro kaj vilaĝanaro vidas sur la tero la 
timigajn rangojn kaj titolojn, kaj en “alia 
mondo“, en la “ĉie!o“ devos timi, subiĝi al 
“ĉielaj imperiestroj, princoj, grafoj kaj similaj 
nobeloj". M. Viktorov (3983). 

Tom Mann kaj Esp. (Elĉerpo el letero). 

„Estas bonega afero, kiu ŝajnas tre 
kredebla, ke post malmultaj jaroj mond- 
lingvo estos uzata ĝenerale ĉe intemaciaj 
konferencoj. Mia aĝo malpermesas ke 
mi partoprenu, sed la afero plaĉegasalmi“. 

Ankaŭ Robt. Smi/tie skribis: “Kvankam mi 
mem ne akiris la lingvon, mi tre inklinas doni 
ĉian ŝancon por ĝia lernado. Persone mi tre 
ŝatus ke Esp. estu instruata en niaj lernejoj“. 


Internacia Tramista Konferenco 

La Internacia Transportlaborista Federacio 
okazigos de 18.—20. julio en Bruselo inter- 
nacian tramistan konferencon, en kiu estos 
reprezentataj 165 000 tramistoj, kiuj apartenas 
al la asocioj tramistaj aligitaj al la ITF. Trakto- 
taj temoj estas: La demando de 1’unuvira 
vagono; leĝaj reguloj por la tramoj, etfervojoj 
kaj por Ia aŭtobusaj entreprenoj en la diver- 
saj landoj; fervojaj kaj tramvojaj problemoj 
rigarde al la evoluo de 1’aŭtotransporto; unu- 
ecigo de la tramvagonoj kaj ilia instalo; speco 
de la entreprenoj kaj speco de la funkciado 
de tramoj kaj etfervojoj kaj de aŭtobusaj 
linioj en div. landoj; agadprogramo por tram- 
istoj. 


Tutblankrusa Konferenco de Esperantistoj (SEU) 

28.-30. majo 25 
Programo 

28. matene — kun ĉiuj delegitoj* Ekzameno 
ĉe unuaj regnaj esp aj kursoj. 

Vespere —festa malfermo de konferenco, 
jubilea festo de C. O. B. F.S. E. U. kaj el- 
laso de esp-aj instruktoroj (el kursoj). 

29. matene — Labora kunsido, posttagmeze, 
ankaŭ. 

Vespere — Esp-a Spektaklo, — Inter la 
kunsidoj estos kunsidoj de la Komunista 
Frakcio, kaj SAT-anaro. 

Dum konferenco laboros: 

1. librovendejo “Esp-a“, kie oni akceptos 
ankaŭ abonojn al “S“, “SR“ ktp. 

2. Esp-a Ekspozicio 

K-doj sendu materialojn! 

Fotojn, diagramojn, leterojn, poŝtkartojn, esp. 
gazetojn, aliajn esp. eldonaĵojn, ktp. 

Por aliaj detaloj oni sin turnu senpere al 
la Konferenca Sekretario, k-do Sneĵko, D. 
Sovet-Unio, B.S.S. R., Minsk. Poŝtkesto 33. 


KRONIKO 

Aŭstrio. ^ 

Wien. Okaze de la festo de 1. majo la vienaj 
esp. laboristoj en kelkaj grupoj partoprenis 
la demonstracion. La ĉefgrupo de ALLE 
kunmarŝis kun 2 diafanbildoj kaj 3standardoj. 
Sur Ia urbdoma placo parolis k-do Klatil. 
En kunveno de la 2a distriktgrupo de la 
“Maturamikoj“ fa/is csp. lumbildparoladon 
pri Italio k-do Ĉech. Fondiĝis Esp. Sekcio 
de la Turista Unuiĝo La Naturamikoj. K-doj 
— naturamikoj estas petataj sendi siajn 
adresojn al sekr.: A. KUin, \Vien //, Paz- 
manitengasse 10/21. 

Francio. 

Lyon. — La 1. majo, multe da laboristoj ĉiu- 
profesiaj strikis. Pli ol 40000 strikatestaĵoj 
estis disdonitaj ĉe sindikataj dejoradejoj. 
Posttagmeze okazis granda manifestado kiun 
partoprenis, malgraŭ malfavora vetero, pli 
ol 15000 gelaboristoj. La Lab. Esp. Grupo 
kun granda verda flago kaj grandlitera afiŝo 
sur kiu oni legis “Laboristoj, ni lernu Esper- 
anton“ faris multe da propagando, 45 esp. 
k-doj kantis la “Intemacion“ en unu sola 


lingvo kvankam ili estis el 7 landoj. Fine 
de L manifestado, okazis granda mitingo. 
4 tribunoj estis instalitaj. Ĉe la 3a post 
la enskribitaj oratoroj, k-do Roux parolis 
pri esperanto kaj sindikata tutmonda unu- 
eco. Tio tre efikis en la publiko, ĉar estis 
varbitaj miloj da simpatiuloj. Multaj broŝuroj 
kaj lernlibroj estis tiel venditaj. Jen imitinda 
ekzemplo: k-doj, ĉiam profitu gravajn mit- 
ingojn kaj manifestadojn por klarigi al multe 
ĉeestantaj laboristoj la kialon de nia mo- 
vado. 132. 

Germanio. 

Barmen. Lab. Esp. Grupo estis fondata ĉi tie 
kun 14laboristoj. Inter ili okazas komencant- 
kurso. Instr. k-do Wieditz, Elberfeld. Kun- 
veno ĉiulunde je 7a vespere en lernejo 
Brucherschulstr. 821. 

Nederlando. 

LaMed. Fed.de Lab. Esp. okazigas la l.junio 
en Flilversum (ejo: De Harmonie, Heerenstr.) 
sian lOan jarkunvenon. 

La tagordo enhavas i. a. ĉi suban proponon 
de sekcio Amsterdam: La Federacio fondu 
Intern. Lab. Esp. Asocion laŭ la starpunkto 
de nia Federacio l ) kaj petu al alilandaj Asocioj 
aliĝi al tiu Internacio. 

Polio. 

Boryslaw. Pro ofta migrado de la laboristoj 
de petrola pola distrikto al div. landoj sam- 
industriaj, esp. movado bone prosperas en 
B. Finmaje la grupo esperas aranĝi esp. 
tagon kun stratvendado, manifestado kaj 
ekspozicio. Grupo alvokas ĉiujn favorajn 
lab. grupojn, ke ili sendu al ni ekspozician 
materialon, propagandilojn, ornamajojn ktp. 
Dum 1. maja festo okazis esperantlingva 
parolado sur ĉefurba placo. Estis akceptitaj 
du salutleteroj al la laboristoj kaj al la lab. 
gejunularo de la tuta mondo. 

B. Czechowski 

Sovet-Unio. 

Do/inskaja . 1. majo Dolinska esp. rondeto 
(Ekaterinoslav. gub.) aranĝis la manifestadon 
sub sia propra ruĝa standardo kun la verda 
kvinpinta stelo kajdevizo: Proletarioj de la 
mondo, unuiĝu! Rondetanoj kunvenis apud 
stacidomo, de kie oni ekiris per belformaj 
vicoj tra la ĉefstrato de 1’ kolonio al la tej 
atro, kantante la Marŝon de la laboristo. 
en esperanto. Ĉiuj rondetanoj havis esp- 
signetojn, speciale preparitajn por ĉi-tago. 
En la teatro, kien kunvenis ĉiuj partiaj kaj 
prof. org.-ajoj, antaŭ la malfermo de la solena 
kunsido, laŭ propono de unu rondetano 
estis kantata “Internacio“ en esp. — Dum 
posta mitingo k-do M. Aleksandrov faris 
publikan paroladon es esp. Je 1. majo an- 
kaŭ aperis unua numero de murgazeto 
“Esperanto“. N. A. 

Ufa. Post longaj malhelpoj ni sukcesis or- 
ganizi esp. laboron grandskale. Mi raport- 
adis dum febr. kaj marto en jenaj or- 
ganizajoj: 1) I-a urbrajona kunveno de kom- 
junularo; 2) same — en- 11-a rajono; 3) ĉe 
kunveno de ledaj-laboristoj; 4) ĉe kunveno 
de komjunularo en fervojmetiejo; 5) ĉe 
kunveno de Ufa fervoja instruistaro. Rezulte 


i) N. F. d. h H. estas laŭ statute neŭtrala, ne 
staras sur klasbatala starpunkto. Kap. 


MINSKA DISTBIKTA K0MITAT0 

de 

Internacia Laborista Helpo 

petas ĉiulandajn samideanojn kaj ĉiulandajn fakojn de 
I.L. H. sendi leterojn, artikolojn kaj korespondaĵojn pri 

1. laboro kaj disvastigo de 1 LH-organizajoj 

2 . situacio de k-doj kiuj troviĝas en malliberejoj 

3. blanka teroro kaj pri aliaj demandoj ligitaj kun ILH-laboro. 

Adreso: Sovet-Unio, Blankrusio, Strato Engelsa Okruĵnoj Komitet MOPRa (I.L.H.) 









































oni organizis 9 ĉeletojn de SEU, sume 79 
anoj. Kursoj funkcias 2-foje ĉiusemajne po 
2 horoj (rnerkrede kaj dimanĉe). 12/IV. estis 
organizita urba komitato de SEU. Varbado 
• por SAT komencas post plua progresado 
de la elementaj kursoj. O. K 


RECENZEjO 

Gazetoj 

Ligilo por vidantoj. — Oficiala informilo de 
Universala Asocio de Blindaj Espcrantistoj: 
UABE. — N-o 1. faro 1925. — Kvaron- 
jara, 16 paĝa gazeto. — Abonprezo: 4 svis. 
frankoj; senpaga por la subtenantaj metn- 
broj de UABE. (kotizo laŭvola). Sekretario 
(ricevanta la recenzotajn Itbrojn , intcrŝanĝ • 
gazetojn) s-ro Victor Hendricx, Roosendaal- 
straat 148, Vorst-Brussel, Belgio. Trezoristo 
(ricevanta la abonojn kaj aliĝojn): s-ro W. Percy 
Merrick, Pertso, Shepperton, Anglujo. 

Ĉi tiu gazeto estas neŭtrala, sed precipe 
faka. Grave estas, ke UABE estas la nura 
internacia blindulasacio: tial en ĝi jam ekestis 
aŭ al ĝi aliĝis interesaj subfakoj, kiel MBN 
(Mondunuiĝo de Blindaj Nuzikistoj), IBIS (In- 
ternacia Blindulafera Informejo kaj Statistik- 
ejo), la kunligo de Ia blindaj metiistoj, ktp. 
Krom ĉi tiu ligilo, nigrepresata por la vidantaj 
blindulamikoj, UABE havas oficialan porblin- 
dulan Braille-presitan gazeton, t. e. la jam 
dudekjaraĝa “Esperanta Ligiio* 4 , fondita de Cart. 


SENNACIULO 


Kune kun la programa artikolo, cl kiu mi 
eltiris la suprajn informojn, ĉi tiu unua ka- 
jero de L. p. V. enhavas prozaĵojn kaj poem- 
etojn de blindutoj (tre bela ŝajnas al mi „Lasta 
rozo M dc Rosine Bauer), kaj la listojn, de Ia 
UABE-estraro, kaj de la UABE-konsuioj (po 
unu el dudekkvar nacioj, kaj po du el kvar, 
t. e.: Aŭstralio, Francio, Japanio kaj Rusio. 

SAT-ano 532. 

Represis el Senn: The Freethinker ; London, 
19. 4., Antikrist. mov. en Ĉinio (S. 25), La 
Protesta, Buenos Aires, 27. 3., Remem. de 
Ribelulo (S. 21), A Vilag, Targu Mureŝ, 1.5., 
Burĝa aritmetiko (S. 26), Germ. policsovaĝ. 
(S. 27), Striko de jun. en Fr. (S. 28). LeJour- 
nal du Peuple , Paris, 1.5., Voĉo el Polio (S 24). 
Ŝtata laborservo (S 25), Plod. virino en Ĉ. 
(S. 27), Labmovado en Jap. (S 28). 

Enpresis div. notojn: Schtes. Arb.-Zeitung, 
Breslau, 22. 4., peresp. let. el Rusio. 9. 5., 
majsaluto el Lond. Sachs. Arb.-Zeitung, Leip- 
zig, 1. 5., 8. 5. let. el Lit. kaj Sovetio per Kom. 
esp. informservo. 

LaSAT-propagandisto (N-oj 1,2), Red. k. Adm. 
Den Helder, Nederlando. Folieto 2-paĝa, ĉiu- 
monata, por la SAT-propagando en Nederl. 
(hektogralita). — Tre laŭdinda ago de niaj 
varbemaj k-doj en Nederl., pro kio ni kore 
gratulas ilin! 

Libroj 

Batalantoj por la homara paco, Dro. Win- 
fried Fricke. 25 pĝ. Form. 23 V 2 X 15 1 /*. Prezo: 
0,40 mk. Eldonejo La Batalanto, Ĥannover, 
Bŭrgermeister Finkstr. 19. 

Mi konsentas kun la aŭtoro de tiu ĉi pa- 
cifista libreto, kiam li asertas, ke la plej grava 
kaj plej alta cclo de la homaro estas la for~ 
igo de militoj. Sed ni ne konsentas kaj tro- 
vas nekontentiga, ke Ii kiel “aktiva batalanto 44 
por la mondpaco nur tiel supraje kaj per 
kelkaj ĝeneralaj frazoj, kiujn oni aŭdas el la 
buŝo de ĉiu ajn, kiu rekomendas sian ideon 
kiel la sole savigan por la homaro, — pri- 
traktas la radikojn de la milit-malbono, la 
socian fiordon de Tkapitalista reĝimo. Jes, 
li tuŝetas ankaŭ tiun temon de antagonismoj 
sur ekonomia bazo kaj eĉ signas la super- 
naciecon de tiuj bataloj. Tamen la grandan 
formiĝon de la klasaj armeoj, de la klasaj 
vicoj, ĉu interne de naciaj limoj, ĉu sendepende 
de ĉiuj regnaj limoj, li tute ne konsideras. 
Kaj tial necese li devas inalatenti, ke nur la 
laborista klaso, kaj nur la liberigita laborista 
klaso povos efektivigi la idealon de 1’aŭtoro, 
la homaran pacon. La aŭtoro ripetas mult- 
foje, ke ni devas fariĝi aktivaj batalantoj por 
la mondpaco, sed li ne diras (escepte per 
kelkaj vulgaraj frazoj), kiamaniere ni devas 
batali. Ĉu la aŭtoro scias, kion signifas en 
la hodiaŭaj cirkonstancoj “aktive batali por 
la homaro paco“? Tio signifas kontraŭstarigi 
al la trupoj de rimperialismo la trupojn de 
F Revolucio, tio signifas: fari revolucion Ĵ N.B. 


VARDU 

NOVAJN ADONANfOJN! 


A 

Cefa problemo pri 
komunisma ekonomio 

(Fino) de R. Louzott , 

Nu, la produktiloj apartenas al ti-kiuj 
utiligas ilin, la uzino apartenas al la la- 
boristo, la kampo al la kamparano; plu 
ne ekzistas kapitalisto, forestas parazito 
por preni parton el la laboro de la pro- 
duktantoj, ĉiu tiele posedas la tutan pro- 
duktajon de sia laboro. Sed ekzistas la 
interŝanĝado. Ni ne forgesu, ke la ŝanĝ- 
valoro de iu objekto dependas de la kon- 
diĉoj en kiuj oni estis dum la fabrikado 
kaj dum kiuj oni troviĝas ĉe la ŝanĝado; 
rezultas el tio, ke samaj laboraĵoj ne estas 
same pagataj. 

Ni pliprecizigu: La propreco de la inter- 
ŝanĝado estas, ke du identaj objektoj estas 
por la sama prezo interŝanĝataj. Ekzemple, 
du kilogramoj da samkvalita karbo ĉiam 
interŝanĝiĝas, ĉu unu, ĉu la alia, por unu 
sama kvanto da aliaj produktaĵoj. Estas 
ja evidente, ke se mi, ekzemple, estas 
produktanto de greno, mi akceptus liveri 
nur saman kvanton da greno por la unu 
aŭ 1 » alia de tiuj du kilogranioj da karbo 
kiuj estas identaj. Nu, se tiuj du kilo- 
gramoj da karbo devenas de malsamaj 
minejoj, ili • necesigis por elfosado mal- 
saman kvanton da laboro, ĉu unu de la 
du minejoj estas pli profunda ol la alia, 
ĉu la mintavolo estas pli malreg^tla ktp. 
Sekve, la du grupoj da ministoj, ti-kiu 
ekspluatas Ia minejon pli facilan kaj ti- 
kiu ekspluatas la malplifacilan, ricevos ja 
saman kvanton da greno, aŭ da atiaj 
produktaĵoj, por sama kvanto da karbo, 


sed ne por sama kvanto da laboro. La 
laboro de la ministoj de la malfacila niinejo 
estos malpli pagata ol tiu de la niini- 
stoj de Ia facila minejo. 

Nu, tia situacio estas tre ĝenerala, pres- 
kaŭ universala. Ĝi ekzistas en la kamp- 
kulturo pro la malsama fruktodoneco de 
1 ’grundo, ĝi ekzistas en ĉiuj minejaj kate- 
gorioj, ĉe la akvofaloj ktp. 

Aliparte, iuj produktaĵoj povas ekzisti 
iutempe en kvanto pli nialgranda ol tiu 
bezonata. Tiam, ne atentante pri la fakto, 
ke tiuj produktaĵoj ne postulis pli da 
laboro, ti-kiuj urĝe bezonas ilin ne ŝance- 
liĝos proponi pli grandan kvanton da tio, 
kion ili volas interŝanĝi, kaj sekve la bezon- 
ataj produktaĵoj estos troe pagataj... 

.. . La funkciado de komunisma socio 
sub la formo de grupoj de aŭtonomiaj 
produktantoj alkondukas do nepre al for- 
miĝo de privilegiataj grupoj. 

Sed, aliparte, la eksperienco farita dum 
la periodo de milita komunismo pli ol 
necese montris, kaj tio cetere estis facile 
antaŭvidebla, ke al unueca organizado 
l<olektivisma de la produktado tute niankis 
je la fleksebleco necesa por normala funkci- 
ado de la produktado, kaj ĉefe por ĝia 
progreso. 

Ni do estas alkondukataj konkludi, ke 
la komunisma ekonomio, ne tiu ekzistonta 
en la jaro 4 000, sed tiu, kiun ni devos 
efektivigi post kelkaj jardekoj, konsistos 
el ia sintezo de anibaŭ principoj. La pro- 
duktado devas esti dividata inter apartaj 
grupoj, ĝuantaj larĝan aŭtononiion, kaj 
interŝanĝantaj siajn produktaĵojn, sed sub 
la ordonrajto de centra organo regulanta, 


kies tasko estu enmiksiĝi en.la produkt’ 
ado kaj interŝanĝado, tiamaniere ke, kvan] 
kam la grupoj povos profiti je la intens 
eco kaj bona organizeco de sia laboro’ 
ili tamen ne povos proprigi al si Ia pro- 
fiton de la favoraĵoj, kiujn liveras al ili 
la apartaj naturaj kondiĉoj, laŭ kiuj ili 
produktas, aŭ de tiuj, kiujn liveras al ili 
la situacio de la merkato. La profiton 
el tiuj favoraĵoj devas, sub ia ajn formo, 
elpreni centra organismo, kiu dispartigu 
ĝin inter ĉiuj. 

Kompreneblei tiu sintezo ne povas esti 
solvata apriorie (antaŭeksperimente) per 
ia doktrfna konstruo. Nur per vico da 
eksperimentoj ĝi povos esti atingata. Oni 
tamen povas de nun konjekti, ke la eks- 
perimentado iel imitos la metodon de la 
forko, kiun'uzas la artileriistoj por ĝust- 
igi sian pafadon: unu pafo mallonga, 
dua pafo longa. AI provo tro kolekti- 
visma sekvos provo tro anarkisma, poste 
provo denove tro kolektivisma, sed mal- 
pli ol la unua kaj sinsekve. 

Post la milita komunistno, U. R. S. S. 
alvenis al la NEP, kiu, tion montras la 
salajrodiferencoj, estis almenaŭ je kelkaj 
vidpunktoj, provo tro anarkisma. Probable 
la proksima paŝo estos reveno troa al la 
kolektivismo. Sed fine la proletaro suk- 
cesos pli kaj pli proksimiĝi al la celo, 
kiun ĝi difinis al si: starigo de socio el 
produktantoj, laborantaj libere kaj rice- 
vantaj ŝatnan salajron por sama laboro. 

El “La Revolution Proletarienne", tradukis E. L. 

Interesiĝantoj pri la temo skribu esperante 
al la aŭtoro je la adreso de la revuo: 17, Rue 
Andre-del-Sarte, Paris (XVIII). 

LERNANTO 


BALDAŬ APEROS “PETR0“. 
KIU ESTAS PETRO? 
ATENTU VENONTAJN ANONCOJNI 


Epizodo 

post la granda batalo de Austerlitz 

(de J. Popper-Lynkeus) 

Dum la granda batalo de Aŭsterlitz 
grenadista regimento perdis la regimentan 
standardon, kaj oni rakontas, ke post la 
batalo Napoleono severtone riproĉis la 
soldatojn kaj diris, ke iti nurricevos novan 
• standardon, kiam ili estos neniigintaj ĉi- 
honton en ia sekvonta batalo. — Tiam 
la grenadistoj ekploris kiel malgrandaj in- 
fanoj kaj en sekvonta batalo luktis tiel 
bravege, eĉ per primorta maltimo, ke 
Napoleono kompensis novan standardon 
al ili. 

La perdo de 1’standardo estas fakto, 
sed la priskribo de 1’okazintaĵo estas mal- 
sincera, nome — iaŭ la postuloj de ia 
politika kaj militista interesoj, por ŝirmi 
la prestiĝon, oni malverigis la raporton 
koncernan. — La pura vero estas jena: 

En la akompano de siaj marŝaloj ktp. 
Napoleono demandis — post la batalo — 
la soldatojn: “Kie estas la standardo de 
via regimento?“ Profunda silento. — 
Denove li laŭtege kaj severtone diris: 

Mi demandas, kie vi lasis vian stand- 
ardon? — Ree muta paŭzo. — 

Sed subite eliris el la vicoj maljuna 
grenadisto, konata kiel la plej kuraĝa inter 
ĉiuj kaj vokis al li: „Imperiestro, serĉu 
ĝin mem!“ Pormomente la imperiestro 
konsterniĝis, sed estris sin tuj kaj ordonis 
al iu adjutanto, forkondukigi la viron. — 
Oni sciis, ke tio signifis: “Mortpafi lin.“ 
Sed ĵus ĉi-ordono ekscitis junan grenad- 
iston en kies cerbo ekestis tute malkutima 
pensmaniero (kiun ĉiu pensemulo kapablas 
evoluigi sin mem), kaj en plej alta kolero, 
en tia animstato, kiam oni sentas: Je mia 
vivo, nune mi tion devas diri, aŭ oni 
neniam plu ĝin diros, ekkonante lagrand- 
econ de ĉi mondhistoria sceno, la junulo 
vokis al Napoleono: “jes, serĉu mem la 
standardon, ci murdisto!“ — La imperiestro 
malfermis vaste la okulojn kaj flustris per 
raŭka voĉo: “Kion signifas tio?“ kaj kva- 
zaŭ li volus eviti ian atakon al sia “sanktigita" 
persono, iom post iom, malrapide, li re- 
tiriĝis per sia ĉevalo malantaŭen, dume ĉiam 
fiksrigardante la junulan grenadiston. — 

Antaŭ ol li ebligis ion ordoni, el cen- 
toj da soldataj gorĝoj eksonegis la voko: 
„Niaj kamaradoj pravas. Serĉu mem la 
standardon, ci amasmurdisto!“ Tiam ĉiuj 
grenadistoj forĵetis la pafilojn en la direk- 
ton, kie la imperiestro estis; unu el la 
pli junaj soldatoj eĉ tiris el sia toraistro 
ian flikaĵon kaj svingante ĝin, li kriis: 
“jen, prenu alian ĉifonaĵon!“ — 

Nun estiĝis bruego kaj tia ega konfuzo, 
ke Napoleono kun sia stabo forrajdis tut- 
silente, ne sciinte fari ion pli bonan, por 
poste ie interkonsiliĝi pri la aranĝo de 
tia malnorma afero. — 


Fine oni decidis silenti pri la okazaĵo, 
sendi ĉiujn soldatojn apartcnintajn al la 
grenadista regimento, hejmen, por ke ili 
ne infektu per ribelveneno la aliajn regi- 
mentojn, kaj ankaŭ por ebligi — laŭ la 
militista falsigmaniero — post ioma tempo 
tute „belkolorigitan“ priskribon. — 

Sed kiamaniere tiaj opinioj penetrisen 
la kapojn de la simplaj soldatoj kaj kio 
kaŭzis la detruon de la ĝistiama severe 
militista disciplino, — pri tio oni nur 
supozojn havis. — Sendube Napoleono 
lasis sekretekzameni la aferon, sed ia ek- 
zakto neniel aŭdebliĝis. — 

Hazarde la aŭtoro solan detalon eksciis, 
nome, ke oni trovis en la tamburo de juna 
grenadisto, — nevo de la fama filozofo Di- 
derot — iutage papereton kun la enhavo: 

„Vi oferitoj de la rekrutigo! Vi, oferitoj 
de la kazerna servo! 

Atentu kaj obeu laŭ tio: 

Se civilizacio kaj justeco regas — 
ĉiu rajtasesti martiro de 1’propra idealo! 
Sed neniam oni rajtas, devigi iun, 
esti martiro de alies idealoj; 

„ĉar tio estas — — murdo — murdo — 
kaj ĉiam nur murdo!“ 

Laŭ rememoro de koncerna germana legajo trad. 

E. Bcrger. 

La barilo 

en la lerneja korto 

Orig. de Kastelano 

Berto kaj Elso, du dekjaraj knabinoj 
iris kune al la lernejo. Survoje Berto 
montris al sia kamaradino sian novan guman 
pilkon, kiun ŝi ricevis je sia naskiĝtago. 
Tiu ĉi pilko tre plaĉis al Elso kaj ŝi petis 
Berton lasi al ŝi la pilkon ĝis la paŭzo. 
Berto konsentis kaj prunte donis la pil- 
kon al Elso. Antaŭ la lernejo ili devis 
disiri, ĉar Berto iris al la katolika lernejo 
kaj Elso iris al la protestanta lernejo. 
Ambaŭ lernejoj estis en la sama konstru- 
aĵo. Sole fera barilo partigis Ia komunan 
korton en unu porkatolika kaj en unu 
porprotestanta partoj. A1 ĉiuj infanoj estis 
malpermesite de la geinstruistoj — eĉ nur 
alproksimiĝi je tiu ĉl barilo. Ĉiu parto 
timis la infekton de la alia flanko. La 
paŭzo je la deka venis. Malgraŭ la mal- 
permeso Berto jam staris apud la barilo 
kaj senpacicnce atendis Elson kun la pilko.* 
Baldaŭ ankaŭ Elso alvenis per longaj saltoj, 
redonis la pilkon trans la barilon kaj dan- 
kis kore. Sed, — ho, ve! — la instru- 
istino de Berto vidis ŝin stari apud la 
barilo. Tuj ŝi vokis Berton. En la sama 
momento ankaŭ la instruistino de Elso 
rigardis tra la fenestro en la korton kaj 
ekvidis Elson. Ankaŭ EIso estis vokata. 
Ambaŭ infanoj ricevis pro malobeo ne 
nur rlproĉojn — sed ankaŭ batojn. La 
barilo restis kiel teruraĵo longtempe en 


la memoro de la du knabinoj. Post unu 
jaro el la katolika kaj protestanta lernejoj 
fariĝis senkonfesa') lernejo. Berto kaj 
Elso estis nun en la sama klaso. jam 
la unuan tagon ili planis forigi la terur- 
igan barilon en la korto. Dum la paŭzo 
ili intencis realigi sian kriman planon. 
Sed — ho, bedaŭrinda fakto — ili venis 
tro malfrue. Aliaj Infanoj, kiuj antaŭe 
ankaŭ ricevis batojn pro la sama krimo, 
jam detruis la barilon kaj tenante sin je 
la manoj, ili dancis ronde kaj saltis 
ĝojege ĉirkaŭ Ia ruinoj de la barilo. Unu 
monumento de maltoleremo ne plu ekzistis. 


Duĉapitra rakonteto 

la ĉapitro 

La majstro al la seruristo: Via invento 
estas bonega, ĝi donos multe da profito 
al la firmo. 

La fabrikgvidanto al la majstro: La 
plibonigo, pri kiu vi jus informis min, 
posedas praktikan valoron, kiu ne estas 
malgrava. 

La direktoro al la fabrikgvidanto: La pro- 
pono posedas kelkajn atentindajn flankojn. 

La generaldirektoro al la direktoro: La 
ideo estas konsiderinda. 

II a ĉapitro 

La generaldirektoro al la direktoro: Por 
la ideo mi dankas al vi je la nomo de 
la firmo. Ĉe la kasisto estas ĉeko por vi. 

La direktoro al la fabrikgvidanto: Vian 
proponon mi aprobas. Se okazos pli- 
altigo de la salajro, mi konsideras tion. 

La fabrikgvidanto al la majstro: La 
plibonigo rajtigas vin, pretendi pli da sa- 
lajro, kion mi konsideros, se la negocado 
pliboniĝos. 

La majstro al la seruristo: Por la in- 
vento vi meritus plialtigon de la salajro, 
sed bedaŭrinde pro malbona negocado 
tio ne estas ebla, ĉar estas konate ke la 
produktado ne estas profitdona. 


Lingva angulo 

La vorteto “da“ post numeraloj 

Ofte regas malklareco eĉ inter malnovaj 
esperantistoj pri la apliko de la partitivo M da M 
post numeraloj. La prepozicio M da tt , kiu estas 
aplikata por esprimi kvanton, nombron, me- 
zuron, •— ne estas uzata post kardinalaj nom- 
broj, escepte se tiuj nombroj estas substan - 
tivigitaj. 

Ekzemple oni devas diri: dumil homoj (sed 
ne: da homoj). 

Tamen: dekduo da ovoj, miliono da fran- 
koj (post substantivo). 

Post ciferaj signoj oni neniakaze povas 
uzi “da“: 

Kvankam oni prononcas “kvin milionoj da 
voĉoj 11 , oni cifere skribas: 5000000 voĉoj (sed 
ne: da voĉoj). 

*) senreligia, profana. 


Presejo: UNS-PRODUKTIVOENOSSENSCHAFT, LEIPZIO 













































